

**Алматы қаласының 2024 жылға арналған бюджет қаражатының көлемі шегінде балаларға қосымша білім беруге мемлекеттік білім беру тапсырысын бекіту туралы**

Алматы қаласы әкімдігінің 2024 жылғы 20 қарашадағы № 4/634 қаулысы

      Қазақстан Республикасының "Білім туралы" Заңының 6 бабы 3 тармағының 7-4) тармақшасына және 62 бабының 6-2 тармағына сәйкес Алматы қаласының әкімдігі ҚАУЛЫ ЕТЕДІ:

      1. Осы қаулының қосымшасына сәйкес Алматы қаласының 2024 жылға арналған бюджет қаражатының көлемі шегінде балаларға қосымша білім беруге мемлекеттік білім беру тапсырысы бекітілсін.

      2. "Алматы қаласы Білім басқармасы" коммуналдық мемлекеттік мекемесі Қазақстан Республикасының заңнамасымен белгіленген тәртіпте:

      1) осы қаулыны ресми жариялау және Қазақстан Республикасы нормативтік құқықтық актілерінің эталондық бақылау банкіне енгізу үшін Қазақстан Республикасы Әділет министрлігінің "Қазақстан Республикасының Заңнама және құқықтық ақпарат институты" шаруашылық жүргізу құқығындағы республикалық мемлекеттік кәсіпорнына жіберуді;

      2) осы қаулы ресми жарияланғаннан кейін Алматы қаласы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау Алматы қаласы әкiмiнiң жетекшілік ететін орынбасарына жүктелсiн.

      4. Осы қаулы алғаш ресми жарияланғаннан кейін күнтізбелік он күн өткен соң қолданысқа енгізіледі және 2024 жылғы 1 қаңтардан бастап туындаған құқықтық қатынастарға қолданылады.

|  |  |
| --- | --- |
| *Алматы қаласының әкімі* | *Е. Досаев* |

|  |  |
| --- | --- |
|  | Алматы қаласы әкімдігінің 2024 жылғы "20" қарашадағы № 4/634 қаулысына қосымша |

**Алматы қаласының 2024 жылға арналған бюджет қаражатының көлемі шегінде балаларға қосымша білім беруге мемлекеттік білім беру тапсырысы**

|  |  |  |  |
| --- | --- | --- | --- |
| р/с | Қосымша білім беру бағыттарының түрлері | Білім алушылардың және (немесе) тәрбиеленушілердің саны | Айына бір білім алушыға және (немесе тәрбиеленушіге) жұмсалатын шығыстардың  орташа құны, теңге |
| 1 | Ғылыми-техникалық бағыт | 1500 | 22 007 |
| 2 | Туристік-өлкетану бағыты | 500 | 17 115 |
| 3 | Экологиялық-биологиялық бағыт | 250 | 17 115 |
| 4 | Көркемдік-эстетикалық бағыт | 1100 | 17 115 |
| 5 | Әлеуметтік-педагогикалық бағыт | 860 | 17 115 |
| 6 | Гуманитарлық бағыт  (тіл курстары) | 2190 | 17 115 |
| 7 | Жаратылыстану-математикалық бағыт  (математикалық курстар) | 1250 | 17 115 |
|  | Жиынтығы | 7650 |  |
| Ерекше білім беру қажеттіліктері бар балаларға | | | |
| 1 | Ғылыми-техникалық  бағыт | 100 | 69 362 |
| 2 | Көркемдік-эстетикалық бағыт | 245 | 69 362 |
| 3 | Әлеуметтік-педагогикалық бағыт | 225 | 69 362 |
| 4 | Гуманитарлық бағыт  (тіл курстары) | 140 | 69 362 |
| 5 | Жаратылыстану-математикалық бағыт | 140 | 69 362 |
|  | Жиынтығы | 850 |  |
|  | Барлығы | 8 500 |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК